רעות אלוש

רעות אלוש (נולדה ב-26 בנובמבר 1990) היא שחקנית ישראלית.

ביוגרפיה
נולדה בקריות, למשפחה ממוצא תוניסאי ותימני. אמה גננת ואביה מנהל חנות בגדים. אלוש היא אחותו הצעירה של אביב אלוש ולה עוד אח אמצעי בשם אלעד. בילדותה עברה המשפחה לכרמיאל, שם היא חיה עד התיכון. בעקבות גירושי הוריה עברה עם אמה לפתח תקווה.

שירתה כרל"שית בחיל האוויר.

למדה משחק אצל יורם לוינשטיין.

בשנת 2016, גילמה את שירלי בעונתה הראשונה של הסדרה "תאג"ד" מבית yes.

אלוש השתתפה בתפקידי אורח בסדרות כמו: אורי ואלה, מתים לרגע, הרמון ויש לה את זה.

שיחקה בתפקיד הראשי במחזמר "סוליקא" בתיאטרון באר שבע, שם שיחקה גם ב"דונה פלור נשואה לשניים". זאת, במקביל להצגה "אם נדע לאהוב", מסע תיאטרלי מוזיקלי בעקבות שיריו של ז'אק ברל. אלוש שיחקה גם בתיאטרון גושן ב"אני ירושלמי" כסבתו של יהורם גאון.

בשנת 2019, שיחקה בסדרה "התחנה" בתפקיד נועם, מדריכה במד"א, וכן השתתפה בתוכנית "סליחה על השאלה", בה סיפרה על התמודדות עם הפרעת אכילה ממנה סבלה.

בשנת 2020, גילמה את חוקרת הנוער מורג שמואל בסדרה "בלקספייס". הסדרה עלתה לנטפליקס בשנת 2021.

בשנת 2021 היא השתתפה בסדרה נעלמים שבה גילמה את ריטה גבעון.

בשנת 2022 היא השתתפה בסדרה ספיידרז שבה גילמה את קלרה שניידר.

בשנת 2023 החלה להשתתף בסדרה שקשוקה שבה היא מגלמת את אדל בן שושן.

בשנת 2023 נבחרה להיות הפרזנטורית של חברת הקוסמטיקה האורגנית אננדה ביו קוסמטיקה.

חיים אישיים
אלוש מתגוררת בתל אביב. במרץ 2022 נישאה לבן זוגה, יניב בוחבוט. ובינואר 2023 נולד להם בן.

קישורים חיצוניים 

 בן שיף, רעות אלוש קטפה תפקיד ראשי במחזמר, באתר באר שבע נט, 25 בספטמבר 2017
 הדר שלהבת-אוריאל, רעות אלוש, אחותו של אביב אלוש, מתעקשת לעשות את זה בזכות עצמה, באתר מעריב, 19 באוקטובר 2017
 
 ליאור לרנר, "אני כבר לא אחות של", באתר שבע, 2 בינואר 2019

הערות שוליים

בוגרות סל"ה - הסטודיו לאמנויות התיאטרון מיסודו של יורם לוינשטיין
בוגרי סל"ה - הסטודיו לאמנויות התיאטרון מיסודו של יורם לוינשטיין
שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות תיאטרון ישראליות
שחקני תיאטרון ישראלים
משתתפי סליחה על השאלה
ישראליות המתמודדות עם מגבלה נפשית
כרמיאל: אישים
ישראליות שנולדו ב-1990
ישראלים שנולדו ב-1990